
LucAS  xiv.  23. 

rjlRA  ini  'na  leithid  de  cliabhaig  gu  dol  a  mach 
X  agus  umhlachd  a  thoirt  do'ii  aithne  so  an 
(Uugh,  le  bhi  co-eigneachadh  na  muinntir  a  tha  'nis  a 
deanamh  moille  anns  na  rathadaibh  mora  agus  na 
callaidean  gu  teachd  a  steach,  's  nach  urrainn  mi 
fuireach  ri  roimh-radh,  ach  gur  eigin  domh  dol 
timchioll  mo  ghnotbuich  air  ball. 

Chiinnibh  ma  ta,  0  sibhse  tha  n'ur  coigTÌch  do'n 
fhirinn  mar  a  tha  i  ann  an  losa  !  Cluinnibh  ma  ta 
an  teachdaireachd  a  th'agam  ri  thoirt  d'ur  n-ionn- 
suidh.  Thuit  sibh ;  thuit  sibh  ann  'ur  n-athair 
Adhamh ;  thuit  sibh  mar  an  ceudna  annaibh  fein, 
le  'ur  peacadh  latliail  agus  'ur  sior  aingidheachd. 
Bhrosnuich  sibh  corruich  an  Ti  is  airde,  agus  cho 
cinnteach  's  a  pheacaich  sibh,  's  co  cinnteach  sin  is 
eigin  do  Dhia  peanas  a  dheanamh  oirbh,  ma  bhuan- 
aicheas  sibh  ann  'ur  n-aingidheachd ;  oir  is  Dia 
ceart  an  Tighearn,  agus  cha  chaomhain  e  air  aon 
chor  an  ciontach.  Ach  nach  cuala  sibh,  nach  d'  inn- 
seadh  'n  'ur  cluasaibh  o  cheann  fhada,  gu'n  do 
dhealbh  Dia,  'na  throcair  neo-chriochnach,  rathad 
air  an  urrainn  e  trocair  a  dheanamh  oirbhse  a  tha 
ciontach  agus  neo-airidh,  gun  bhriseadh  air  bith  air 
'onoir  fein  ?  Ribhse  tha  mi  labhairt,  agus  tha  mo 
glmth  ribhse  0  chlann  nan  daoine.  Thainig  losa 
Criosd — neach  is  e  an  Dia  flor, — a  nuas  o  neamh,  agus 
rinneadh  e  an  coslas  feola  peacaich.  Air  dha  bhi 
air  a  ghintiun  leis  an  Spiorad  Naomh,  rugadh  e  leis 

an  Oigb.,  Muire.  Anns  an  t-saoghal  so,  chaith  e 
'bheatha  anns  an  naomhachd  bu  mhaisiche  agus  anns 
an  fhulangas  bu  doimhne,  gus,  mu  dheù'eadh,  an 
d'thug  e  suas  e  fein  gu  basachadh  airson  ar  peacanna, 
"  am  fìrean  airson  nan  neo-f  hirean,  chum  gu'n  d'thug- 
adh  e  sinne  gu  Dia."  Agus  a  nis  tha  innleachd 
na  slainte  gu  soilleir  air  a  nochdadh  dhuibh.  Co 
air  bith  a  chreideas  anns  an  Tighearn  losa  Criosd, 
saorar  e. 

Dhuibhse  a  bhris  uil'  aitheanta  Dhe,  agus  a  rinn 
tair  air  a  throcair,  agus  a  thug  dulan  d'a  dhioghaltas, 
tha  trocair  fathast  air  a  foillseachadh  a  mach,  "  oir 
ge  b'e  neach  a  ghairmeas  air  ainm  an  Tighearna 
tearnar  e."  "  Oir  is  fìor  an  radh  so,  agus  is  airidh  e 
air  gach  aon  chor  gabhail  ris,  gu'n  d'thainig  losa 
Criosd  do'n  t-saoghal  a  thearnadh  pheacach  d'am 
mise  an  ceud  fhear."  "  An  ti  a  thig  d'a  ionnsuidh, 
cha  tilg  e  air  chor  sam  bith  a  mach,  oir  tha  e  mar  an 
ceudua  comasach  air  an  dream  a  thig  a  dh'ionnsuidh 
Dhe  tridsan  a  thearnadh  gu  h-iomlan,  do  bhrigh  gu 
bheil  e  beo  gu  siorruidh  gu  eadar-ghuidhe  dheanamh 
air  an  son."  A  nis,  'se  'na  tha  Dia  'g  iarruidh  oirbhse, 
— agus  so  tha  e  toù't  dhuibh — direach  gu'n  amhairc 
sibh  r'a  mhac  a  dortadh  'lhola  agus  a  faghail  a  bhais, 
agus  gu'n  earb  sibh  'ur  n-anamaibh  ann  an  lamhaibh 
an  ti  sin  d'am  buin  an  t-ainm  a  tha  mhain  comasach 
air  tearnadh  o'u  bhas  agus  o  ifrinn.  Nach  iongant- 
ach  an  ni  nach  'eil  searmonachadh  an  t-soisgeil  so 
a  faghail  co-chordadh  aon-intinneach  o  dhaoine  ? 
Shaoileadh  neach,  a  cheart  cho  luath  's  a  rachadh  so 
a  shearmonachadh,  ge  b'e  neach  a  chreideas,  gu'm  bi 
'bheatha  mhaireannach  aige,  gu  'n  deanadh  gach 
aon  agaibhse  greim  air  losa  Criosd,  agus  gu'n 
sealladh  sibh  r'a  chrann-ceusaidhsan  a  mhain,  "  gach 
duine  atilgeadh  air  falbha  pheacanna  agus  'eu-ceart- 
an."  Ach  mo  thruaiiihe !  tha  ar  nadm-  cho  coirbte 
oic,  agus  ar  cleachdadh  cho  millteach  truaillidh,  's 
gu'm  bheil  an  teachaireachd  so  air  a  dimeas,  an 
3uireadh  gu  cuirm  an  t-soisgeil  air  a  chur  air  chul, 

agus  gu'm  blieil  moran  dhibhse  a  tha  'n  diugli  n'ur 
naimhdibh  do  Dhia  le  droch  oibribh — 'n  'ur  uaimh- 
dibh  do  'n  Dia  a  tha  cumail  a  mach  Ciiriosd  dlmibh 
'dìì  diugh, — 'n  ur  naimhdibh  dhasan  a  chuir  a  mhac 
chum  a  bheatha  thoirt  mar  eiric  airson  mhorain. 
'S  iongantach,  tha  mi  'g  radh,  gu'm  biodh  e  mar  so, 
gidheadh  's  aun  mar  so  a  tha  chuis,  agus  mar  sin,  tha 
t'eum  air  an  aithne  a  th'anns  a  cheann-theagaisg, 
"  Oo-eignich  iad  gu  teachd  a  steach." 

A  chlann  Dhe,  sibhse  a  chreid,  cha  bhi  ach  beagan 
no  ueo-ni  agam  ri  radh  ribhse  an  diugh.  Tha  mi  dol 
direach  gu  m'  ghnothuch — tha  mi  dol  an  deigh  na 
dream  leis  nacli  aill  teachd,  an  dream  a  tha  anns  na 
frith-rathadajbh  agus  na  callaidean ;  agus  ma  theid 
Dia  maiUe  rium  'se  mo  dhleasnas  a  nis  umhlachd  a 
thoirt  do'n  aithne  so,  "  Co-eignich  iad  gu  teachd  a 
steach." 

'iSa  cheud  aite,  's  eigin  domh  'ur  faotaiìiu  a  mach. 
\S  an  dara  h-aite,  theid  mi  dKobair  gur  co-eigneachadh 
gii  teachd  a  steach. 

An  toiseach,  's  eigin  dornh  ur  faotainu  a  mach. 
Maleughas  sibh  na  rannan  airthoiseach  air  a  cheann 
theagaisg,  gheibh  sibh  an  aithne  so  air  mhcdh  ni  's 
farsuinge.  "  Gabh  a  mach  gu  grad  gu  sraidibli  agus 
gu  caol-shraidibh  a  bhaile,  agus  thoir  a  steach,  an  so 
na  bochdan  agus  na  daoine  ciurramach,  agus  na 
bacaich  agus  na  doill."  Agus  'na  dlieigh  sin,  "  Gabh 
a  mach  gus  na  rathaidibh  mora,"  thoir  a  stigh  luclid 
ant-siubhail,  luchd-coiseachd  an  rathaid  mhoir  "  agus 
gus  na  garachaibh,"  thoù-  a  stigh  iadsan  aig  nach  'eil 
ionad  fois  d'  an  cinn,  agiis  atha  laidhe  fo  na  call- 
aidean  gu  fois  a  ghabhail,  thoir  iadsan  a  stigh 
cuideachd,  agus,  "  Co-eignich  iad  gu  teachd  a 
steach."  Seadh,  tha  mi  'g  \ir  faicinn  an  diugh,  sibhs' 
a  tha  bochd.  Tha  mi  gu  sibhse  'cho  'eigneachadh  gu 
toachd  a  steach.  Tha  sibh  bochd  ann  an  inbhe,  ach 
clia  'n  'eil  so  'na  chnap-starraidh  eadar  sibh  agus 
rioghaclid  neimli ;  oir  cha  do  dhruid  Dia  a  mach  o 
ghras  an  duine  a  tha  air  chrith  le  fuaciid,  comhdaicnte 

le  luideag-an,  agus  a  dli'easbhuidh  arain.  Ma  tha 
eadar-dhealachadh  air  bith  air  a  dheanamh,  gu 
dearbh,  's  ann  air  ur  taobK-sa  tha  'n  t-eadar-dheal- 
achadh  agus  a  bhuannachd.  "D'ur  n-ionnsuidh-se 
tha  focal  na  shiinte  so  air  a  chur,"  oir  "  tha  'n  soi- 
sgeul  air  a  sliearmonachadh  do  na  bochdaibh."  Ach 
gu  h-araidh  's  eigin  domh  labhairt  ruibhse  'tha  bochd 
gu  spioradail.  Cha  'n  'eil  creidimh  agaibh,  cha  'n 
'eil  deagh  bheus  agaibh,  cha  'n  'eil  obair  mhaith 
agaibh,  cha  'n  'eil  gras  agaibh,  agus — bocbdainn  is 
mios'  air  fad — cha  'n  'eil  docbas  agailjh.  Ah  !  chuir 
mo  Mhaighstir  cuireadh  grasmhor  d'ur  n-i(mnsuidh- 
se.  Thigibh  agus  'se  'ur  beatha  gu  cuirm  bhainnse  a 
ghraidh.  "  Ge  b'e  neach  leis  an  aill  thigeadh  e  agus 
gabhadh  e  de  uisge  na  beatha  gu  saor."  Thigibh, 
's  eigin  domli  greim  a  dheanamb  oirbh,  ged  tha  sibh 
salach  leis  an  truaillidheachd  is  graineile,  aous  ged 
nach  'eil  ach  luideagan  air  'ur  druim,  ged  tha  'ur 
fireantachd  fein  air  las  mar  luideagan  salach,  gidheadli 
's  eigin  domh  greim  a  dheanamh  oirbh,  agus  sibhse  a 
chuireadh  an  toiseach,  agus  eadhon  'ur  co-eigneach- 
adh  gu  teachd  a  steach. 

Agus  a  nis  tha  mi  'g  'ur  faicinn  a  ritliis.  CJia'n  e 
mhain  gu  bheil  sibh  bochd,  ach  tha  sibh  ciurramach. 
Bha  am  anns  an  do  shaoil  sibh  gu'ni  b'urrainn  duibh 
'ur  slainte  fein  oibreachadh  a  mach  as  eugais  comli- 
naidh  Uhe,  anns  am  b'urrainn  sibh  oibre  maithe 
dheanamh,  frithealadh  air  riaghaihean-eaglais,  agus 
faotainu  do  neamh  leibh  fein,  ach  a  nis  tha  sibh  ciurr- 
amach,  ghearr  claidheamh  an  lagha  'ur  lamhan 
dhibh,  agus  a  nis  cha  'n  urrain  sibh  obair  a  dheanamh 
ni  's  fhaide ;  le  doilghios  craiteach  tha  sibh  ag 
radh : — 

"  An  gniomh  is  fearr  a  ni  mo  lamh, 
Cha  'n  fhaod  mi  thaisbeauadh  a  d'  lath'r." 

Chaill  sibh  a  nis  na  h-ui^  comas  air  umhlachd  a 
thoirt  do  'n  lagh,  tha  sibh  a  mothachadh  an  uair  a 
b'aill  leibh  maith  a  dheanamh,  gu  bheil  an   t-olc  a 

lathair  maille  riiibh.  Tha  sibh  ciurramach,  thng 
sibh  suas  gach  oidhirp  air  sibh  fein  a  thearnadh,  mar 
dhoehas  gun  fheum,  do  bhrigh  gu  bheil  sibh  ciurram- 
ach  agus  gu  bheil  'ur  gairdeana  air  falbh.  Ach 
tha  sibh  ni  's  miosa  dheth  no  sin  ;  oir  ged  nach  b'urr- 
ainn  sibh  'ur  rathad  oibreachadh  do  neamh, 
fhaodadh  sibh  an  rathad  a  choiseachd  le  creidamh  ; 
acli  tha  sibh  ciurramach  anns  na  oasan  cho  maith 
agus  anns  na  lamhan ;  tha  sibh  a  faireachduin  nach 
urraiim  sibh  creidsinn,  nach  urrainn  sibh  aithreachas 
a  dheanarah,  nach  urrainn  sibh  geill  a  thoirt  do  chumh- 
achan  an  t-soisgeiL  Tha  sibh  a  faireachduin  gu 
bheil  sibh  sgrioste  gu  tur,  gun  chomas  air  aon  chor, 
air  ni  air  bith  a  dheanamh  a  bhios  taitneach  do  Dhia. 
Seadh  tha  sibh  a  glaodhach  a  mach, — 

O  !  nau  creidinn  ann  an  Cj-iosd, 

Bhiodh  gach  ni  so-dheanta  leam ; 
B'aill  leam,  aeh  cha  'n  lu-rainn  mi, 

Dhe  dean  thusa  comhnadh  rium. 

D'ur  n-ionnsuidh-sa  tha  mi  air  mo  chur.  Fa'r 
comhair-sa  tha  mi  ri  bratach  a  chroinn-clieusaidh, 
daithte  le  fuih  a  thogail  suas  ;  dhuibhse  tha  mi  gus 
an  soisgeul  so  a  sliearmonachadh  "  Ge  b'e  neach  a 
ghahmeas  air  ainm  au  Tighearna  tearnar  e,"  agus 
ribhse  tha  mi  ri  glaodhach,  "  Ge  b'e  neach  leis  an  aill 
thigeadh  e,  agus  gabhadh  e  de  uisge  na  beutha  gu 
saor." 

Tha  seors,'  eil'  ann  fathast.  Tha  sibh  haeach. 
Tha  sibh  an  ioma-chomhairle  eadar  dha  bharail. 
Tha  sibh  air  uairean  ag  aomadli  a  dh'  ionnsuidh  diadh- 
achd,  agus  aig  sim  eile  tha  sugradh  an  t-saoghail  'g  'ur 
tarruing  air  falbh.  Am  beagan  astair  a  tha  sibh 
a  deanamh  ann  an  diadhachd,  cha  'n  'eil  ann  ach 
ceum  air  leith  chois.  Tha  beagan  neart  agaibh,  ach 
tha  e  cho  beag  's  nach  'eil  sibh  ag  imeachd  ach  air 
eigin.  Ah  !  mo  charaid  crubach,  a  d'  ionnsuidli-sa 
niar  an  ceudca  tha  focal  na  slainte  so  air  a  chiu'. 
Ged  tha  thu  an  ioma-chomhairle  eardar  dha  bharail, 

chuir  am  Maighstir  mise  a'  d'  ionnsindh  leis  an  teachd- 
aireachd  so,  "  Cia  fhad  a  bhios  sibh  an  ioma-chomh- 
airle  eadar  dha  bharail  ?"  Ma  's  e  'n  Tighearn  a's 
Dia  ann  leanaibh  e,  ach  ma  's  e  Baal,  leanaibh  esan." 
"  Thoir  fainear  do  shhghean."  "  Cuir  do  thigh  an 
ordugh,  oir  gheibh  thu  bas,  agus  cha  mhair  thu  beo." 
''  Agus  a  chionn  gu'  n  dean  mi  so  liut,  ullaich  thu  fein 
gu  codhail  a  chumail  ri  d'  Dhia,  O  IsraeiL"  Na  bi'  n 
ioma-chomhairle  ni'  s  fhaide,  ach  thig  gu  co-dhunadh 
air  taobh  Dhe  agus  fliirinn. 

Tha  mi  faicinn  seors'  eile  fathast  na  doill.  k^eadli, 
sibhse  do  nach  leur  sibh  fein,  sibhse  a  tha  saoilsinn 
gu  bheil  sibh  maith  an  uair  a  tha  sibh  lan  de  'n  oh-, 
a  tha'  cur  searbh  an  aite  milis  agus  milis  an  aite 
searbh,  dorchadais  an  aite  soluis  agus  soluis  an  aite 
dorchadais,  d'ur  n-ionnsuidhse  tiia  miair  mo  chur. 
Sibhse,  anamaibh  dalla  do  nach  leur  'ur  staid 
chaillte,  nach  eil  a  creidsinn  gu  bheil  am  peacadh 
cho  anabaiTach  peacach  's  a  tha  e,  agus  leis  nacii 
aiU  impidh  a  ghabhail  gu  smuaineachndh  gTi  bheil 
Dia  'na  Dhia  ceart  agiis  cothromach,  d'  'ur  n-ionn- 
suidh-se  tha  mi  air  mo  chur.  8ibhse  mar  an  ceudna 
do  nach  leur  am  t'ear-saoraidh,  nach  eil  a  faicinn 
maise  air  bith  ann,  gu'n  iarradh  sibh  e,  nach  eil  a 
faicinn  oirdliearcas  air  bith  ann  an  deagh  bheus,  no 
gloir  air  bith  anns  an  diadhachd,  no  sonas  air  bitli 
ann  an  seirbhis  a  dheanamh  do  Dhia,  no  toil-inntinn 
air  bith  ann  a  bhi  'n'ur  cloinn  dha,  d' ur  n-ionnsuidh- 
se  mar  an  ceudna  tha  mi  air  mo  chur.  ^Seadh,  co 
dh'  ionnsuidh  nach  'eil  mi  air  mo  chur  ma  ghabhas 
mi  mo  cheann-teagaisg  ?  Oir  tha  e  dol  ni  's  fhaide 
no  so, — cha  'n  e  mhain  gu  bheil  e  toirtcunntas 
sonruichte  air  cor  gach  aon  fa  leith,  ach  tha  e  'na 
dheigh  sin  a  deanamh  sguabadh  ionilan  agus  ag 
radh,  "  Gabh  a  mach  gus  na  rathaidibh  mora  agus 
na  garachaibh."  An  so  tha  sinn  a  toirt  a  steach 
daoine  de  gach  inbhe  agus  cor — an  duin-uasal  air 
muin  'eich  air  an  rathad  mhor,  agus  a  bhean  a  tha 
triall  gu  mall  timchioll  a  gnothuich — am  meirleach  a 

gabliail  fath  air  au  fhear-tbui-uis — tha  iad  so  uil'  air 
an  ratbad  mbor  agus  tha  iad  uile  ri  bhi  air  an  co- 
eigneacbadh  gu  teaelid  a  steach  ;  agus  aig  na  garach- 
aibb  an  sud  tba  anamaibh  bochda  na  'n  laidhe  aig 
am  bheil  an  didein-bhreige  air  an  sguabadb  air 
falbh,  agus  a  tlia  nis  a's:  iarruidh  beagan  dion  d'an 
cinn  sgith  ;  d'ur  n-ionnsuidh-sa  mar  an  ceudna  tha 
mi'  an  diugh  air  mo  cbur.  'Si  so  an  aithne  choit- 
chionn — "  (Jo-eignich  iad  g-u  teachd  a  steach." 

An  deigh  cunntas  a  thoirt  mu  chliu  na  muinntir 
so,  tba  mi  nis  a  stad  a  shealltuinn  air  an  obair  ana- 
barracli  a  tha  mu  m'  choinneamh,  'S  math  a  tbubh- 
airt  jMelancThon  Gru'n  robh  sean  Adhamh  tuilleadh 
a  's  hiidir  airson  Mhelancthon  oig.  'S  co  math  a  dh' 
fbaodadh  leanabh  beag  feuchainn  ri  Samson  a  cho- 
eigneacliadh,  's  a  db'  fhaodas  mise  feuchaiun  ri 
peacach  a  threoracbadh  gu  crann-ceusaidli  Chriosd. 
Agus  gidheadh  tha  mo  IMbaigbstir  ga  m'  chur  air  a 
ghnothuch.  Feuch,  tha  mi  faicinn  mu  m'  choinneamh 
beinn  mhor  ua  truaillidheachd  naduir  agus  a  mhi- 
cburam  bbaoth,  ach  le  creidimli  tha  mi  'glaodhach, 
•'  Co  thusa  O  shleibh  rahoir  ?  Eoimh  Sherubabel 
fasaidh  tu  a'd'  chomhnard."  Am  bheil  mo  Mhaigh- 
stir  ag  radh  "  Co-eignich  iad  gu  teachd  a  steach  "  ? 
jMa  tba,  ged  robh  am  peacach  mar  Shamson  agus 
mise  mar  leanabh,  treoraichidh  mi  e  le  snathain. 
Ma  tlìa  Dia  'g  radh  dean  e,  agus  gu'n  toir  mise  an 
oidbirp  ann  an  creidimh  hithidh  e  deanta ;  agus  ma 
dh'  fheuchas  mis'  aii  dingh,  le  cridhe  osnacli,  spar- 
uineaeh,  deurach,  ri  peacaich  a  cho-eigneachadh  gu 
teachd  gu  Criosd,  theid  co-eiginn  mhilis  an  Spioraid 
Xaoimh  maiUe  ris  gach  facal,  agus  bithidh  cuid  da 
rireadh  air  an  co-eigneachadh  gu  teaclid  a  steach. 

Agus  a  nis,  'san  dara  h-aite,  thig  sinn  direach  gus  an 
obair.  A  dbaoine  agus  a  mhnathan  neo-iompaiehte, 
gun  reite,  gun  ath-bhreith,  tha  mi  ri  sibh'-e  cho 
eigneachadh  gu  teachd  a  steach.  CeadaichibÌi  dhomn 
air  tus  labhairt  ruibh  ann  an  ratbacfìbh  mora  a 
l^beacaidli,  agus  mo  theachdaireachd  innseadh  dhuibh 

a  rithist.  Tha  Kigh  neimlie,  an  diiigh,  a'  ciir  cuireadli 
grasmhor  d'  ur  n-ionnsuidh.  Tha  e  'g  radh  "  Mar 
is  beo  mise,  deir  an  Tighearna,  cha  'n  'eil  tlachd 
agamsa  ann  am  bas  an  ti  a  bhasaicheas,  uime  sin 
IDÌUibhse  agus  mairibh  beo."  "  Thigibh  a  nis  agiis 
tagramaid  ri  cheile  deir  an  Tighearna,  ged  robh  'ur 
peacanna  mar  an  scarlaid,  bithidh  iad  geal  mar  an 
sneachd,  ged  robh  iad  dearg  marchorcur  bithidh  iad 
mar  olainn."  A  charaid  ghradhaich,  tha  e  toirt 
aoiblmeis  do  m'  chridhe  bhi  smuaineachadlì  gu  bheil 
a  leithid  de  naigheachd  mhath  agam  ri  innseadli 
dhuit,  agus  gidheadh  tiia  mi  'g  aideachadh  gu  bheil 
m'anam  troni,  a  chionn  gu  bheil,mi  faicinn  nach  'eil 
thusa  'g  a  meas  'na  naigheaclid  mhath,  ach  gu  bheii 
thu  tionndadh  air  ftilbh  uaipe,  agus  nacli  'eil  thu 
toirt  aire  dlih'glieach  dlii.  Ceadaich  dhomh  innseadh 
dhuit  ciod  a  rinu  an  Kigh  air  do  shon.  Bha  fìos  aig 
air  do  chionta,  chunnaie  e  roimli  laimh  gu'n  sgriosadli 
tu  thu  fein.  Bha  fios  aige  gu'n  agradh  a  cheartas 
d'f  huil.  agus  a  chum  an  ni  deacair  so  a  sheachnadli. 
a  chum  gu  'm  biodh  aig  ceartas  a  lan-dhiol,  agus 
gidheadh  gu  'm  biodh  tusa  air  do  shaoradh,  fhuair 
losa  Criosd  bas.  An  amhairc  thu  direacli  car 
mionaid  air  a  chusjair  so  ?  Tha  thu  faicinn  an  duin' 
ud  air  a  ghluinean  ann  an  garadli  Ghetsemene,  agus 
fliallus  na  bhraona  fala.  Tha  tliu  faicinn  so  a  rithist, 
tha  thu  faicinn  an  ti  ud  a  fulang  gu  truagh,  air  a 
cheangal  ri  post  agus  air  a  sgiursadh  le  buillean 
uamhasach,  gus  am  bheil  an  flieoil  air  a  toirt  air  falbh 
o  ghuailibh  gu  ruig  na  cnamhan  agus  fhuil  a  taomadh 
gu  lar.  Faic  a  rithist  an  treas  sealladh  so  ;  'se  'n 
duine  ceudna  th'  ann,  an  crochadh  air  a  chrann — a 
lamhan  sinte  mach  agus  a  chasan  air  an  tairngeach- 
adh  gu  teann,  a  'g  osnaieh,  a  call  tala,  a  faghail  a 
bhais ;  air  leam  gu'n  do  labhair  e,  agus  gu'n  d'thu- 
bhairt  e,  "  Tha  e  criochnaichte."  A  nis,  so  uile  rinn 
losa  Criosd  o  Nasaret,  a  chum  gu'm  faodadh  Dia 
peacadh  a  mhaitheadh  ah"  dhoigh  a  bhiodh  co- 
sheasnihach  r'a  cheartas  ;  agus  'si  so  an  teachdaireachd 

dhiiitsa  an  dingh  "  Greid  ainis  an  Tighearn  losa 
Criosd,  ao^iis  saorar  thu,"  'se  sin,  earb  ris,  cuir  cal 
ri  d'  oibribh  agus  ri'  d  'shlighibh  fein,  agus  socruich 
do  chridhe  air  an  duine  so  'na  aonar  a  thug  e  fein 
airson  pheaeach. 

A  nis,  a  charaid,  dh'  innis  mi  dhuit  an  teachdaireachd, 
ciod  a  tha  thusa  'g  radh  rithe  ?  Am  bheil  thu  tionii- 
dadh  air  falbh  ?  Tha  thu  'g  radh  rium  nach  buin  i 
dhuitsa,  nach  urrainn  thu  eisdeachd  rithe,  gu'n  eisd 
thu  rium  uidh  air  n-uidh,  gu'm  falbh  thu  an  diugh 
agus  gu'n  toir  thu  'n  aire  air  d'  f  hearann  agTis  air  do 
mhalairt.  Stad  a  charaid,  cha  d'iarradh  orm  a 
mliain  innseadh  dhuit,  agus  an  sin  dol  timchioll  mo 
ghnothuich.  Cha  'n  ann  mar  sin.  Dh'  aithneadh 
dhomU  do  cho-eigneatf^adh  gu  teachd  a  steach,  agus 
ceadaich  dhomh  'radh  riut  mu'n  teid  mi  ni  's  f  haide,  gu 
bheil  aon  ni  's  urrainn  mi  radh,  agus  ni  air  am  bheil 
Dia  'na  fhianuis  diiomh  an  diugh,  gu  bheil  mi 
durachdach  riut  ann  a  m'  iarrtus  gu'n  geilleadh  tusa 
do  aithne  Dhe.  Faodaidh  tusa  di-meas  a  dheanamh 
air  do  slilainte  fein  ach  cha  'n  'eil  mis  'a  deanamh 
dimeas  oirre  ;  faodaidh  tu  falbh  agus  an  ni  a  chluimeas 
tu  a  dhi-chuimhneachadh,  ach  bi  cho  math  's  gu'n 
cuimhnich  thu  gu'n  do  chosd  na  nithe  tha  mi  'nis  a 
hibhau't  iomadh  osna  throm  dhomhsa  mu  'n  d'  tliainig 
mi  'n  so  g'  an  labhairt.  Tha  m'anam  an  taobh  a 
stigh  dhiom  a  labhairt  a  mach  riut,  mo  charaid  bochd, 
an  uair  a  tha  mi  guidhe  ort  ann  an  ainm  an  Ti  a  tha 
beo  agus  a  bha  marbh,  agus  a  tlia  beo  gu  saoghal  nan 
saoghal,  gu  'n  toir  thu  fainear  teachflaireaclid  mo 
]\[haighstir,  a  tha  e  'g  aithneadh  dhomhsa  innsendh 
dhuit. 

Ach  am  bheil  thu  cur  cul  rithe  ?  Ann  bheil  thu 
fathast  'ga  diultadh?  Ma  tha,  's  eigin  domh  mo 
ghuth  atharrachadh  car  mionaid.  Cha  'n  e  mhain 
gu  'n  innis  mi  dhuit  an  teachdaireachd  agus  gu  'n  toir 
mi  cuireadh  dhuit,  ni  a  tha  mi  deanamh  leis  an  uih^ 
dhurachd,  agus  le  gradh  treibh-dhireach — theid  mi 
ni's  fhaide.     A  pheacaich  ann  an  ainDi  Dlie  tha  tìu 

^g  aithneadh  dhuit  aithreaclins  a  dheanamh  agus 
ereidsinn.  Am  bheil  thu'  feoraich  cia  as  a  tha 
m'ughdaiTus  ?  Is  teachdaire  mi  o  Dhia.  Tha  mo 
theisteanais,  cuid  dhiu  diomhair  agus  ann  a  m' 
chridhe  feiu,  agus  cuid  eile  dhiu  follaiseach,  mu  d' 
choinneamh  an  diugh,  ann  an  seulachan  mo  mlii|ia- 
istreileachd  a  tha  'n  an  suidhe  's  'n  an  seasamh  anns 
an  tigh  so,  far  an  d'  thug  Dia  dhomh  iomadli  anam 
mar  mo  dhuais.  Mar  a  thug  an  Dia  siorruidh 
nghdarras  dhomh  gus  a  shoisgeul  a  shearmonachadh, 
tha  mi  'g  aithneadh  dhuit  creidsinn  anns  an  Tighearn 
losa  Criosd,  cha  'n  ann  aii'  m'  ughdarras  fein  ach  air 
ughdarras  an  ti  a  thubhairt,  "  Imichibh  air  feadh  an 
t-saoghail  uile,  agus  searmonaichibh  an  soisgeul  do 
gaeh  duil,"  agus  an  sin  acheangail  an  reachd  solaimte 
so  ris,  "  ge  b'e  chreideas  agus  a  bhaistear  saorar  *-, 
ach  ge  b'e  uach  creid  ditear  e."  Cuir  cul  ri  m' 
theachdaireachd  agus  cuimhnich,  ''  An  neach  a  rinn 
tair  air  lagh  Mhaois,  gu  'n  do  bhasaich  e  gun  trocair 
fo  dhithis  no  triuir  do  fhianuisibh,  cia  mor  is  mo  no 
sin  am  peanas  a  shaoileas  sibh  air  am  measar  esan 
toiUteanach  a  shaltair  fo  chosaibh  Mac  Dhe.^'  Cha 
'n  f  haod  teachdaire  righ  seasamh  ni  's  isle  no  'n  duiue 
ris  am  bheil  e  deanamh  gnothuich,  oir  tha  sinn  a 
seasamh  ni  's  airde.  Ma  's  toil  leis  a  mhinisteir  'aite 
fein  a  ghabhail,  sgeadaichte  le  uile  chumhaehd  Dhe, 
agus  air  'ungadh  le  'ungadh  naomh-san,  buinidh  dha 
aithne  thoirt  do  dhaoine,  agus  labhairt  leis  an  uile 
ughdarras,  gu  'n  co-eigneachadh  gu  teachd  a  steach. 
"Aithn,  earalaich,  cronaich,  leis  an  uile  fhad-fhul- 
angas. 

Ach  am  bheil  thu  tionndadh  air  falbh,  agus  ag 
radh  nach  eisd  thu  ri  aithne  ?  Ma  tha,  caochlaidh 
mi  mo  ghuth  a  rithist.  Mur  dean  sud  feum,  feuchar 
gach  meadhon  eile.  Mo  charaid,  tha  mi  teachd  a  d' 
ionnsuidh  le  cainnt  shimplidh  agus  ag  earalachadh  ort, 
teicheadh  gu  Criosd.  0  mo  charaid,  am  bheil  fhios 
agad  cia  cho  gradhach  's  a  tha  Criosd  ?  Leig  dhomh 
innseadli  dhuit  o  ni'  anam  fein  ciod  is  aithne  dhomh 

lu'  a  thimchioU.  Kinn  mise  tair  air  cuideachd  aou 
uair.  Bhuail  e  aig  dorus  mo  chridhe,  agus  dhiult  mise 
fhosgladh.  Thainig  e  m'ionnsuidh  uaireau  gun 
aireamh,  maduinn  an  deigh  maduiun,  agus  oidhche  an 
deigh  oidhche,  chronuich  e  mi  ann  a  m'  choguis,  agus 
labhair  e  rium  le  a  Spiorad,  agus  mu  dheireadh,  an 
uair  a  bhuadhaich  tairneanaich  an  lagha  ann  a'  m' 
choguis,  shaoil  mi  gu^n  robh  Criosd  an-iochdmhor  agus 
neo-chaoimhneil.  O  cha  'n  urrainn  mi  gu  brath  a 
mhaitheadh  dhomh  fein  gu'n  smuainichinn  cho  olc 
uime. 

Ach  cia  cho  gradhach  'sa  ghabh  e  rium  an  uair  a 
chaidh  mi  d'aionnsuidh  !  Shaoil  mi  gu'm  buaileadh 
e  mi,  ach  bha  a  lamh,  cha  'n  aun  duinte  ann  am  feirg, 
ach  fosgailte  gu  farsuinn  anu  an  trocair.  Shaoil  mi 
gu  cinnteach  gu  'n  tilgeadh  a  shuilean  baoisgeadh 
dealanaieh  feirge  orm,  ach  au  aite  sin  's  anu  a  bha  iad 
lau  de  dheuraibh.  Thuit  e  air  mo  mhuiueal  agus  phog 
e  mi,  thuge  dhiom  mo  hiideagau,  agus  sgeadaich  e  mi 
le  fhireantachd  feiu,  agus  thug  e  air  m'  anam  seiun  gu 
h-ard  le  aoibhueas,  am  feadh  a  bha  ceol  agus  dannsa 
auu  an  tigh  mo  chridhe-sa  agus  aun  an  tigh  'eaglais- 
san,  a  chionu  gu'u  d'fhuaradh  a  mhac  a  bha  caillte, 
agus  gu'n  robh  esan  a  bha  marbh  air  a  thoirt  beo.  Tha 
mi  'g  earalachadh  ortsa,  ma  ta,  araharc,  ri  losa 
Criosd  agus  a  bhi  air  do  shoillseachadli.  A  pheacaich, 
cha  gliabh  thu  aithreachas  gu  brath  dlieth — theid 
mis'  an  urras  air  mo  Mhaiglistir  nach  gabh  thu 
aithreachas  gu  brath  dheth.  Cha  tarruing  thu  aon 
osua  gu  dol  air  d'ais  gii  do  staid  dhitidh.  Theid  thu 
mach  as  au  Eiphit  ag-us  theid  thu  steach  do  fhearann 
a  gheallaidh,  agus  gheibh  thu  e  'sruthadh  le  bainne 
agus  miL  Gheibli  thu  deuchainnean  beatha  a 
chriosduidh  trom,  ach  gheibh  thu  gu'u  dean  gras 
aotrom  iad.  Agus  a  thaobh  au  aoibhneis  agus  au  toil- 
inutiun  a  tha  auu  a  bhi  a'd'  leauabh  le  Dia,  ma  tha 
mi  'g  inuse'  breige  au  diugh,  cuir  sin  as  mo  leith  's  ua 
laithibh  ri  teachd.  ]\rabhkiseas  agus  machi  thu  gur 
maith  an  Tighearna,  cha  'u  'eil  eagal  orm  nach  faigh 

thu,  cha  'ne  mhain  gu  bheil  e  maith,  ach  gu  bheil  e  ni  's 
fearr  no  's  urrainn  bilean  duine  gu  brath  a  chur  au  ceill. 
Cha  'n'eil  fhios  agam  ciod  an  argumaia  a  ghnath- 
aicheas  mi  rint.  Tha  nii  leigeadh  fianuis  a  dh' 
ionnsuidh  d'fhein-bhuanachd.  0  mo  charaid  bochd, 
nach  b'fhearr  dhuit  a  bhi  reidh  ri  Dia  neimh  no  bhi 
a'd'  namhaid  dha  ?  Ciod  a  tha  thu  faotainn  le  bhi 
cuir  an  ao^haidh  Dhe  ?  Am  bheil  thu  ni  's  sona  le  bhi 
a'd'  namhaid  dha-san  ?  Freagair  mi  thusa  tha  'g 
iarruidh  do  thoil-inntinn,  an  d'fhuair  thu  solasan 
anns  a  chupan  sin?  Freagair  mi  a  dhuine  fhein- 
fhireanaich,  an  d'  fhuair  thusa  fois  do  bhonn 
do  choise,  ann  a  d'  uil'  oibribh  ?  0  thusa  tha  dol 
mu  'n  cuairt  ag  iarruidh  d'fhireantachd  fein  a  chuir  air 
chois,  tha  mi  sparradh  ort,  leig  le  coguis  labhairt. 
An  d^fhuair  thu  e  'na  cheum  sona  ?  Ah !  mo  charaid, 
c'arson  a  chaitheas  tu  d'airgiod  air  ni  nach  aran,  agus 
do  shaotliair  air  ni  nach  sasuich  ?  "  Eisdibh  le  deadh 
aire  riumsa,  agus  ithibh  an  ni  a  ta  maith  agus  gabhadh 
'ur  n-anam  toil-inntinn  ann  an  cuilm  shoghmhoir." 
Tha  mi  'g  earalachadh  oirbh  air  sgath  gach  ni  a  tha 
naomh  agus  soluimte,  gach  ni  a  tha  cudthromach  agus 
siorruidh,  teichibh  air  son  'ur  beatha,  na  s^allaibh  'n  'ur 
deigh,  agus  na  stadaibh  'sa  chomhnard  uile,  na  stadaibh 
gus  am  faigh  sibh  dearbh-bheachd  air  coir  ann  am  fuil 
losa  Criosd,  an  fhuil  a  ghlanas  sinn  o  gach  peacadh. 
Am  bheil  sibh  fathast  fuar  agus  mi-churamach  ?  Nach 
ceadaich  an  dall  dhomh  a  threorachadh  a  dh' 
ionnsuidh  na  cuirme  ?  Nach  cuir  mo  charaid 
ciurramach  a  lamh  air  mo  ghnalainn  agus  nach 
ceadaich  e  dhomh  a  chuideachadh  a  dh'  ionnsuidh  na 
cuirme  ?  Nach  leig  an  duine  bochd  leam  coiseachd 
r'a  thaobh?  An  eigin  domh  briathran  is  treise 
ghnathachadh  ?  Am  feum  mi  co-eiginn  eile  ghnath- 
achadh  a  chum  sibhse  cho-eigTieachadh  gu  teachd  a 
steacli  ?  A  pheacachaibh,  tha  mi  cuir  romham  an 
aon  ni  so  an  diugh,  mur  bi  sibh  air  'ur  saoiadh  gu'm 
bi  sibh  gun  leitli-sgeul.  0  hichd  nan  ceann  hath,  sios 
gu  aois  mhaoth  na  leanabuidheachd,  mur  dean  sibh 

greim  air  Criosd  an  diugh  bithidh  \\r  fuil  air  'nr 
ceann  fein.  Ma  tha  cumhachd  ann  an  duine  gus  a 
cho-chrentair  a  thoirt  a  steacli,  (ni  a  tha  'nuair  a  tha 
'n  duine  air  a  chuideachadh  leis  an  Spioi^  naomh,) 
bithidh  an  cumhachd  sin  air  a  chleachdadh  an  diugh, 
ma  chuidicheas  Dia  mise.  Tliig,  cha  ghabh  mi 
diultadh  nait ;  mur  dean  m'  earail  feum  's  eigin 
domh  teachd  gu  ni-eigin  eile.  Mo  charaid,  tha  mi 
'guidhe  ort,  tha  mi  guidhe  ort,  stad  agus  beachd- 
smuainich.  Am  bheil  fhios  agad  co  ris  a  tha  thu  cur 
cul  an  diugh  ?  Tha  thu  'cur  cul  ri  Criosd,  ri  d'  aon 
fhear-saoraidh.  "  Bunait  eile  cha  'n  urrainn  aon 
duine  a  leagadh."  "Cha'n  'eil  ainm  eile  fo  neamh 
air  a  thoirt  am  measg  dhaoine  tre  'm  faod  sinn  a  bhi 
air  ar  tearnadh."  Mo  charaid,  cha  'n  urrainn  mi 
fhulang  gu  'n  deanadh  tu  sò,  oir  tha  mi  cuimhneachadh 
an  ni  a  tha  thusa  a  di-chuimhneachadh ;  tha  'n  la  a 
teachd  anns  am  bi  Fear-saor-aidh  a  dhitli  ort.  Cha  'n 
fhada  gus  an  teid  miosan  fadalach  seachad,  agus  an 
toisich  do  neart  air  faihieachadh,  do  chuisle  air  fas 
fann,  do  spionnadh  ah'  falbh  nait,  agus  an  eigin 
dliuitsa  agus  do  'n  uilbheist  dhuaichnidh — am  bas — 
coiuneachadh  aghaidh  ri  h-aghaidh.  Ciod  a  ni  thu 
ann  an  onfha  lorcJain  as  eugais  Fear-saoraidh  ?  Is 
cruaidli  an  ni  leaba-bhais  as  eugais  an  Tighearn  losa 
Criosd.  Is  ni  eagallach  am  bas  air  doigh  air  bith  ;  an 
t-aon  aig  am  bheil  an  dochas  is  fearr  agus  an  creidimh 
is  buadhaire  gheibh  e  mach  nach  ni  am  bas  gu 
gaire  dheanamh  uime.  Is  ni  uamhasach  dol  o  na 
nithibh  a  tha  ri  'm  faicinn  gus  na  nithe  nacli  'eil 
ri  'm  faicinn  ;  o  bhasmliorachd  guneo-bhasmhorachd, 
o  thiom  gu  siorruidheachd ;  agus  gheibh  thu 
e  'na  ni  cruaidh  dol  troimh  gheataibh  iaruin  a 
bhais  as  eugais  sgiathan  caoimhneil  nan  aingeal 
gu  do  thoirt  gù  geataibh  nam  flaitheas.  Bithidh 
e  'na  ni  cruaidh  basachadh  gun  Chriosd.  Clia 
'n  urrainn  mi  gun  smuaineachadh  ort.  Tha  mi 
gu  d'  fhaicinn  an  diugh  a  cur  lamh  a'd'  bheatha  fein, 
agus  tha  'mi  ga  m'  fhaicinn  fein  mar  gu  'm  b'ann  a'm' 

Bheasamh  aig*  taobh  do  leabaidh  agus  a  cluinntinii  do 
ghlaodhaich,  agus  fios  agam  gu  bheil  thu  basachadh 
gun  dochas.  Cha  'n  urrainn  mi  sin  a  ghiulan.  Air 
leam  gu  bheil  mi  nis  a'm'  sheasamh  ri  taobh  do  chiste- 
nihairbh,  agus  ag  amhare  ann  a  d'  aodan  fuar  creadha, 
agus  ag  radh,  "  Rinn  an  duine  so  tair  air  Criosd,  rinn 
e  di-meas  air  an  t-slainte  mhoir."  Tha  mi  smuain- 
eachadh  air  na  deuraibh  goirt  a  ghuileas  mi  ma 
smuainicheas  mi  gu'n  robh  mi  neo-dhileas  dhuit, 
agus  mar  a  bhios  na  suilean  sin,  duinte  leis  a  bhas, 
mar  gu  'm  biodh  iad  ga  m'  agradh  agus  ag  radh.  O 
Mhinistir  !  bha  mise  frithealadh  aig  do  thigh-aoraidh, 
ach  cha  robh  thusa  durachdach  rium,  bha  thu  ga  m' 
thoileachadh,  shearmonaieh  thu  dhomb,  ach  cha  do 
thagair  thu  rium.  Cha  b'  aithne  dhuit  ciod  a  bha 
Pol  a  ciallachadh  an  uair  a'  thubhairt  e,  "  Mar  gu  'n 
cuireadh  Dia  impidh  leinne  tha  sinn  a  guidhe  oirbh 
as  nchd  Chriosd  bithibh  reidh  ri  Dia." 

Tha  mi  guidhe  ort  leig  leis  an  teachdaireachd  so 
dol  a  steach  do  d'  chridhe  air  son  aobhar  eile.  Tha 
mi  ga  m'  fhaicinn  fein  mar  gu  'm  b'ann  a'  m'  sheas- 
amh  aig  cathair  breitheanais  Dhe.  Mar  is  beo  an 
Tighearna  tha  latha  bhreitheanais  a  teachd.  Am 
bheil  thu  creidsinn  sin  ?  Cha  'n  'eil  thu  a'd'  ana- 
creideach  ;  cha  leigeadh  do  choguis  leat  an  sgriob- 
tuir  a  chur  an  teagamh.  Theagamh  gu  'n  do  ghabh 
thu  ort  sin  a  dheanamh,  acli  cha'n  urrainn  thu. 
Tha  thu  mothachadh  gur  eigin  gu  'n  tig  la  anns  aii 
toir  Dia  breith  air  an  t-saoghal  ann  am  fireantachd. 
Tha  mi  ga  d'  fhaicmn  a'd'  sheasamh  am  meadhon  na 
mor-chuideachd  ud  agus  suil  Dhe  suidhiehte  ort. 
Dhuitsa  tha  e  mar  nach  biodh  e  sealtuinn  taobh  air 
bith  eile  ach  ortsa  a  mhain,  agus  tha  e  ga  d'ghairm 
'na  lathair,  agus  a  leughadh  do  pheacanna,  agus  tha  e 
glaodhach,  "  Imich  air  falbh  thusa  a  tha  mallaichte, 
do  'n  teiiie  shiorruidh  ann  an  ifrinn."  M'  fhear-eisd- 
eachd  cha  'n  urrainn  mi  an  smuain  a  ghiulan  gu  'm 
biodh  tu  's  an  t-suidheachadh  ud.  Air  leam  gu  bheil 
gach  fuiltein  air  mo  cheann  a  seasamh  le  bhi  'smuain- 

eachadh  gii  'm  biodh  a  h-aon  de  m'  luchd  eisd- 
eachd-sa  air  an  damiiadh.  Am  beachdaich  sibh 
oirbh  fein  mar  gu  'm  b'  ann,  anns  an  t-suidheachadh 
ud  ?  Tha  'm  facal  air  dul  a  mach,  "  Imichibh  uam 
a  shluagh  mallaichte."  Am  bheil  sibh  a  faicinn  an 
t-sluichd,  mar  a  tha  e  'fosglddh  gus  'm-  shigadh  suas  ? 
Am  bheil  sibh  a  cluinntinn  sgreadail  agus  raoiceil  na 
muinntir  a  chaidh  air  thoiseach  oirbh  do  loch  sior- 
ruidh  sin  na  cloruinn  ?  An  aite  an  sealladh  a  cliur 
fa  'r  comhair,  tionndam  ruibh  le  briathraibh  an  fhaidh 
a  bha  fo  dheachdadli  an  Spioraid,  ag  radh,  "  Co  'n  ar 
measg  a  ghabhas  comhnuidh  maille  ri  teine  mill- 
teach  ?  Co  'nar  measg  a  ghabhas  comhnuidh  maille  ri 
lasraichean  siorruidh  ?  "  0  mo  charaid,  cha  'n  urr- 
ainn  mi  leigeadh  leat  an  diadhachd  a  chur  uait  mar 
so,  tha  mi  smuaineachadh  air  ciod  a  tlia  ri  tighinu 
an  deigh  a  bhais ;  Bhithinn  lalamh  de  gach  buaidh 
a  bhuineas  do  nadur  duine,  nam  faicinn  neach  a  dol 
ga  phuinnseanachadh  fein,  mur  tilginn  au  cupan  air 
lalbh;  no  nam  faicinn  neach  eile  a  dol  ga  thilgeadh 
fein  bharr  iJrochaid  Lunnuinn,  mur  feuchainn  ri 
chumail  air  ais  o  sin  a  dheanamh ;  agus  bhithinn  ni 
bu  mhiosa  no  deamhan  mur  cuirinn  a  nis  impidh 
ortsa  leis  an  uile  ghradh  agus  chaoimhneas  agus  dhar- 
achd,  gi'cim  a  dheanamh  air  a  bheatha  mhaireann- 
aich,  saothair  a  dheanamh,  cha  'n  ann  air  son  a 
bhidh  a  theirgeas,  ach  a  mhaireas  a  chum  na  beatha 
siorruidh. 

Tha  cuid  de  na  h-Ard-Chalbhinich  a  theireadh 
rium  gu  bheil  mi  cearr  ann  a  bhi  deanamh  so.  Cha 
'n  'eil  comas  agam  air,  's  eigin  domh  a  dheanamh. 
Mar  is  eigin  domh  mu  dheireadh  seasamh  an  lathair 
mo  bhreitheamh,  tha  mi  mothachadh  nach  urrainn  mi 
mo  mhinistreileachd  a  choimhlionadh,  mur  guidh  mi 
oirbh  le  iomadh  deur,  gu  'm  biodh  sibh  air  'ur 
tearnadh,  gu  'n  sealladh  sibh  ri  losa  Criosd  agus 
gu  faigheadh  sibh  a  shlainte  ghloirmhor.  Ach 
nach  dean  so  an  gnothach  ?  Am  bheil  mo  ghuidhe 
gu  h-iomlan  an  diomhain  ?     Am  bheil  sibh  a  tionn- 

dadli  cliias  bhodhar  ?  jMa  tha,  atharraichidh  mi  mo 
ghuth  a  rithis.  A  pheacaich,  thagair  mi  riut  mar  a 
thagras  duine  r'a  charaid,  agus  ged  a  bhithinn  a  tag- 
radh  air  son  mo  bheatba  fein  an  diugh,  cha  b'urrainn  mi 
labhairt  ni  bu  durachdaiche  no  tha  mi  hibhairt  air  son 
do  bheatha-sa.  Bha  mi  durachdach  a  thaobh  m'  anam 
fein,  ach  cha  robh  rai  mir  ni  bu  durachdaiche  no/tha 
mi  a  thaobh  anamaibh  mo  cho-thionail  an  diugh  ;  agus 
uime  sin  ma  chuireas  sibh  air  falbh  na  h-impidhean  so, 
tha  ni-eigin  eile  agam — 's  eigin  domh  hagradh  oirhh. 
Cha  bhi  rabhaidhean  mar  so  agaibh  an  comhnuidh. 
Tha  la  a  tighinn  anns  am  bi  guth  gach  ministir  soi- 
sgeulach  'na  thosd,  air  'ur  sonsa  co  dhiu,  oir  bithidh 
ur  cluas  fuar  anns  a  bhas.  Cha  'n  e  bagradh  a  bhios 
aun  ni's  mo  ach  coimhlionadh  a  bhagraidh.  Cha  bhi 
gealladh  ann  tuilleadh,  no  tairgse  de  mhaitheanas  no 
de  throcair,  no  fuil  a  labhairt  sith,  ach  bithidh  sibh 
anns  an  aite  's  am  bheil  an  t-Sabaid  gu  h-iomlan  air 
a  slugadh  suas  ann  an  oidhcho  truaighe  shiorruidh,  agus 
far  am  bheil  searmonachadh  air  a  bhacadh  do  bhrigh 
gu'm  biodh  e  gun  fheum.  Tha  mi  sparradh  oirbh,  .ma 
ta,  eisdibh  ris  a  ghuth  so  a  tha  nis  a  labhairt  ri  'ur 
coguis,  où'  mur  eisd,  labhraidh  Dia  ribh  'na  fheirg, 
agus  'na  dhian-chorruich  their  e  ruibh,  "  A  chionn 
gu  'n  do  ghairm  mi,  agus,  gu  'n  do  dhiult  sibhse,  gu  'n 
do  shin  mi  mach  mo  himh,  agus  nach  d'thug  duine 
sam  bith  an  aire,  ni  mise  mar  an  ceudna  gaire  ri  'ur 
sgrios-sa,  ni  mi  fanoid  an  uair  a  thig  'ur  n-eagal." 
A  pheacaich,  tlia  mi  bagradh  ort  a  rithis.  Cuimh^ich 
gu'm  faod  an  uiue  gun  bhi  ach  goirid  antis  am  bi  na 
rabhaidhean  so  agad  r'an  eisdeachd.  Tha  thu  'm 
beachd  gu  'm  bi  do  shaoghal  fada,  ach  am  bheil  fhios 
agad  cia  cho  goirid  'sa  tha  e?  An  d'  fheuch  thu 
riamh  ri  smaoineachadh  cia  cho  anfhann  'sa  tha  thu  \ 
Am  faca  tu  riamh  corp  aii'  a  ghearradh  'na  mhirean 
leis  a  chorp-ghearradair  ?  Am  faca  tu  riamh  ni  cho 
iongantach  i-i  corp  an  duine  ? 

"Clarsach  's  am  hheil  mile  teucl, 
'S  iughnadli  i  bhi  'n  gieus  cho  fad." 

Ma  theid  ach  car  ann  an  aon  de  na  cordaibh  sin,  ma 
theid  ach  aon  lan  beoil  de  bhiadh  an  rathad  cearr, 
faodaidh  tu  basaehadb.  Faodaidh  an  tniteamas  is 
higha,  mar  a  their  sinn  ris,  do  chur  gu  bas  gu  hiath, 
an  uair  is  toil  ie  Dia  e.  Chaidh  daoine  laidir  a  mharbh- 
adh  leis  an  tuiteamas  bu  luglia  agus  bu  shuaraiche, 
agus  mar  sin  faodaidh  tusa  bhi.  Anns  an  tigh  aor- 
aidh,  ann  an  tigh  Dhe,  thuit  daoine  sios  marbh.  Cia 
tric  a  tha  sinn  a  cluinntinn  daoine  bhi  tuiteam  ann  ar 
sraidean,  a  cur  car  dhiubh  a  tiom  a  steach  do'n  t-sior- 
ruidheachd  le  grad  bhuile  eigin!  Agus  am  bheil 
thusa  hin-chinnteach  gu  bheil  an  cridhe  sin  agad  shin 
failain  ?  Am  bheii  an  fhuii  a  ruith  gu  fior  cheart  ? 
Am  bheil  thu  dearbh-cliinnteach  dheth  sin  ?  Agus 
ma  tha,  cia  fhad  a  bliios  e  mar  sin?  0  faodaidh  e 
bhi  gu  bheil  cuid  agaibh  an  so  nach  faic  an  Noliaig. 
Tiieagamh  gu  'n  deachaidh  an  t-ordugh  a  mach 
cheana,  "Cuir  do  thigh  an  ordugh,  oir  gheibh  thu 
bas,  agus  cha  mhair  thu  beo."  Dh'  fhaodainn  inn- 
seadh  gu  poncaii  cia  iion  a  bhios  marbh  an  ceann 
biiadhna  as  a  cho-thionai  mlior  so,  ach  's  ni  cinnteach 
nach  coinnich  siim  uiie  an  aon  chuideachd  ga  bratli 
tuilieadh.  Sinbhiaidh  cuid  as  a  cho-thional  so  mu'n 
tig  a  bhliadhn'  ur  a  steach,  theagamh  dithis  no  trmir. 
Cuiream  an  cuimhne  dhnit,  ma  ta,  a  charaid,  gu  faod 
aon  chuid  geata  na  slainte  bhi  duinte,  no  gu  faod 
thusa  bhi  mach  as  an  aite  's  ara  bheil  geata  na  troc- 
air.  Tliig  ma  ta,  ieig  leis  a  bliagradh  buadhacliadii 
ort.  Cha  'n  'eii  mi  bagradh  a  chionn  gu  'm  b'alii 
ieam  eagai  a  chur  ort  gun  aobhar,  ach  an  doclias  gu'n 
dean  bagradh  caraid  do  ghreasadh  a  dh'ionnsuidh  an 
aite  's  an  d'ullaich  Dia  cuirm  an  t-soisgeii.  Agus  a 
nis,  an  eigin  domh  tionndadh  air  falbh  gun  dochas? 
An  do  chaith  mi  na  ^s  urrainn  mi  radh  ?  Ni  h-eadh, 
thig  mi  'd'  ionnsuidh  a  rithis.  Innis  dhomh,  mo 
charaid,  ciod  a  tha  ga  d'  chumaii  o  Chriosd.  Tha  mi 
ciuinntinn  aon  neach  ag  radli,  "  0  ie'r  cead,  's  ann  a 
chionii  gu  bheil  mi  ga  m'  fhaireachduin  fein  tuiiieadh 
is  ciontach  "     Cl-ia  'n  urrainn  sin  a  bhi,  mo  charaid, 

cha'n  urrainn  sin  a  bhi.  "  Ach  's  mise  ceann-feadhna 
nam  peacaeh."  A  charaid  cha  tii ;  fhuair  ceann- 
feadhna  nam  peacach  bas,  agiis  chaidh  e  do  neamh,  o 
cheann  iomadh  bliadhna.  'Se  b'ainm  dha  Saul  o 
Tharsiis,  agus  na  dheigh  sin  an  t-Abstol  Pol.  B'esan 
cead  fhear  nam  peaeach,  tha  fhios  agam  gur  i'n 
f hirinn  a  labhair  e.  Ach  their  thu,  "  O  tha  mi  ro 
ghraineil."  Cha'n  urrainn  thu  bhi  ni's  graineile  no 
ceud  f  hear  nam  peacach.  Tha  aon  is  miosa  na  thu 
co  dhiu.  Ged  bu  tu  eadhon  an  neach  is  miosa  tha 
beo  a  nis,  's  tu  an  dara  h-aon,  oir  b'esan  an  ceud  f hear. 
Ach  abair  gur  tu  an  t-aon  is  miosa,  nach  e  sin  a 
cheart  aobhar  airson  am  bu  choir  dhuit  teachd  gu 
Criosd.  Mar  is  miosa  tha'n  duine,  's  ann  is  mo  tha 
dh'aobhar  aige  dol  do'n  tigh  leighis,  no  chum  an 
leigh.  Mar  is  bochdainn  a  tha  thu,  's  ann  is  mo  tha 
aobhar  agad  deirc  a  ghabhail  o  neach  eile.  A  nis 
cha  'n  'eil  Criosd  ag  iarraidh  toillteannais  air  bith 
uaitsa.  Tha  e  toirt  seachqd  gu  saor.  Mar  is  miose 
tha  thu,  's  ann  is  fearr  a  nithear  do  bheatha.  Ach 
leig  dhomh  ceist  fheoraieh  dhiot.  Am  bheil  thu 
smuaineachadh  gu  'm  fas  thu  ni  's  fearr  le  fuireach  air 
falbh  o  Chriosd  ?  Ma  tha  cha  'n  aithne  dhuit  fathast 
ach  ro  bheagan  mu  shlighe  na  slainte.  Mar  is  f  haide 
dh'  f  hanas  tu  's  ann  is  miosa  dh'  f  hasas  tu ;  fasaidh 
do  dhochas  ni  's  laige,  fasaidh  d'an-earbsa  ni  's  treisO; 
bithidh  an  tarunn  leis  an  do  cheangail  Satan  thu  air 
a  bualadh  ni's  teinne  agus  bithidh  ni's  lugha  de 
dhochas  a'd'  thaobh  no  bh'ann  riamh.  Thig,  guidh- 
eam  ort,  cuimhnich  nach  eil  ni  air  bith  ri  bhuann- 
achd  le  dail,  ach  le  dail  gu  faod  gach  ni  bhi  air  an 
call.  "  Ach,"  their  neach  eile,  "  tha  mi  faireachduinn 
nach  urrainn  mi  creidsinn."  Cha'n  urrainn  a  charaid, 
agus  cha  chreid  thu  gu  brath  ma  sheaHas  tu  an 
toiseach  air  do  chreidimh.  Cuimhnich  nach  ann  gu 
creidimh  a  thainig  mi  ga  d'chuireadh,  ach  gu  Criosd. 
Ach  tha  thu  ag  radh,  "  Ciod  an  t-eadar-dhealach  a 
th'ann  ?"  'l'lìa  direach  so,  ma  their  thu,  sa  cheud 
toiseach,  "  Tha  toiì  agam  ni  a  chreidsinn,"  cha  chreid 

tliu  idir  e.  Acli  'si  cheud  cheiat  is  eigin  duit  f  heor- 
aich,  "  Ciod  e  an  ni  so  a  th'agam  ri  chreidsinn  ?"  An 
sin  thig  creidimh  mar  ni  a  leanas  an  rannsachadh  so. 
'J  ha  ar  ceud  ghnothuch,  cha'n  ann  ri  creidimh  ach  ri 
Criosd.  Thig,  guidheam  ort,  gu  sliabh  Chalbhari, 
agus  faic  an  crann-ceusaidh.  Feuch  Mac  Dhe,  esan 
a  rinn  na  neamhau  agus  an  talamh,  a  basachadh  air- 
son  do  pheacanna.  Amhairc  ris-san,  nach  eil  cumh- 
achd  ann  gu  tearnadh  ?  iVmhairc  air  aodan  a  tha  cho 
lan  de  thruas.  Nach  eil  gradh  'na  chridhe  a  dbearbh- 
adh  gu  bheil  e  toileach  tearnadh.  'S  cinnteach,  a 
pheacaich,  gu'n  dean  sealladh  de  Chriosd  do  chuid- 
eachadh  gu  creidsinn  ann.  Cha'n  'eil  thu  gu  dol  a 
dh'  ionnsuidh  Chriosd  an  toiseach,  agus  creidsinn  a 
rithis,  no  bithidh  do  chreidimh  'na  ni  nach  fiach ; 
rach  a  dh'  ionnsuidh  Chriosd  gun  chreidimh  idir,  tilg 
thu  fein  airsan,  co  dhiu  theid  thu  fodha  no  shnamhas 
tu.  Ach  tha  mi  cluinntinn  neach  eile  a  glaodhaich, 
"  0  Mhaighstir,  cha'n  'eil  f  hios  agaibh  cia  cho  minic 
'sa  bha  mis'  air  mo  chuireadh,  cia  cho  fad  's  a  chuir 
mi  cul  ris  an  Tighearna."  Cha'n  'eil  fios  agam,  agus 
cha'n  'eil  mi  'g  iarruidh  fios  air,  'se  so  na  tha  dh'  f  hios 
agam,  gu'n  do  chuii-  mo  Mhaighstir  mise  gu  d'  cho- 
eigneachadh  gu  teachd  a  steach.  Thig,  ma  ta,  leara 
a  nis.  Faodaidh  e  bhi  gu'n  do  chuir  thu  cul  ri  mile 
cuireadh,  na  dean  so  'na  mhile  'sa  h-aon.  Bha  thu 
teachd  an  aird  gu  tigh  an  Tighearn,  agus  cha'n  'eil 
thu  ach  air  do  chruadhachadh  leis  an  t-soisgeuL  Ach 
nach  'eil  nii  faicinn  deur  air  do  shuil  ?  Thig  mo 
charaid,  na  bi  air  do  chruadhachadh  le  searmoin  an 
la  an  diugh.  0  Spioraid  an  De  bheo,  thig  agus  leagh 
an  cridhe  so,  oir  cha  robh  e  riamh  air  a  leaghadh,  agus 
co-eignich  e  gu  teachd  a  steaeh.  Cha'n  urrainn  mi 
leigeadh  leat  dol  air  d'aghaidh  le  leith-sgeulan  dionih- 
ain  mar  sin  ;  ma  bha  thu  beo  cho  liugha  bhadhna  a' 
cur  suarach  Chriosd,  tha  cho  liugha  sin  de  aobhair 
ann  airson  nach  cuireadh  tu  suarach  e  a  nis.  Ach 
an  cuala  mi  thu  cagarsaich  nach  robh  so  'na  am  iom- 
chuidh  ?     Ciod  e,  ma  ta,  a  their  mi  riut  ?     C'uin  a 

tliig  an  t-am  iomchuidh  sin  ?  An  ann  'nnair  a  bhios 
tu  an  if'riim  a  thig  e?  Am  bi  an  t-am  sin  'na  am 
iomchniclh  ?  An  ann  'nnair  a  bhios  tu  air  leabaidh 
do  bhais,  'uuaù'  a  bhios  tuchan  a  bhais  a'd'  sgornan, 
an  ann  aii  sin  a  thig  e  ?  No  'nuair  a  bhios  am  fallas 
loisL'each  a  sgaltadh  do  bhathais,  agus  a  bhios  a 
rithis  am  fuar  fhallas  righinn  ann,  am  bi  na  h-amaibh 
nd  na'n  amaibh  iomchuidh  ?  An  ann  an  uair  a 
bhios  piantatì  ga  d'  chlaoidh  agus  thu  air  bruaich  na 
h-uaighe  ?  Ni  h-eadh  a  dhuine,  'se  'n  diugh  an  t-am 
iomchuidh.  Gu'n  deanadh  Diaiomchuidh  e.  Ciiimh- 
uich  nach  eil  ughdarras  air  bith  agam  gu  iarruidh  ort 
tighinn  gu  Criosd  am  maireach.  Cìia  d'thug  am 
Maighstir  cuireadh  air  bith  dhuit  gu  teachd  da  ionn- 
suidh  Di-Mairt  so  tighinn.  'Se  'n  cuireadh,  "  An 
diugh,  ma  chhiinneas  sibh  a  ghuth,  na  cruadhaichibh 
ur  cridheacha  raar  anns  a  bhrosnachadh,"  oir  tha  an 
Spiorod  ag  radh  "  An  diugh."  '•  Thigibh  a  nis  agus 
tagramaid  r'a  cheile."  C'arson  a  chuireadh  tu  dail 
ann  ?  Faodaidh  gur  e  so  an  rabhadli  mu  dheireadh 
a  gheibh  thu  gu  brath.  Cuir  dail  ann,  agus  theag- 
amh  nach  gnil  thu  's  an  tigh-aoraidh  s^u  brath 
tuilleadh.  Faodaidh  e  bhi  nach  ckiinn  thu  searmoin 
cho  durachdach  gu  brath.  Theagamh  nach  tagrar 
riut  mar  a  dh'  iarrainn-sa  tagradh  riut  a  nis.  Faod- 
aidh  e  bhi  gu  falbh  thu,  agus  gu'n  abair  Dia,  "  Tha 
e  air  a  dhkith-cheangal  ri'  iodhalaibh,  leig  leis." 
Tilgidh  e  an  t-srian  air  do  mhuineal,  agus  an  sin, 
thoir  an  aire,  tha  do  chursa  cinnteach,  ach  'se  dam- 
nadh  cinnteach  agus  leir-sgrios  obann  a  bhiosl  ann. 

Agus  a  nis  fathast,  am  bheil  e  gu  leir  an  diomh- 
anas  ?  Nach  tig  thu  nis  a  dh'  ionnsuidh  Chriosd  ? 
Ciod  e  tuilleadh,  ma  ta,  is  urrainn  mi  dheanamh  ? 
Cha  'n  'eil  agara  ach  aon  ni  eile,  agns  feuchar  sin. 
Ceadaichear  dhomh  gul  air  do  shoH,  tha  cead  agam 
urnuigh  a  dheanamh  air  do  shon.  Faodaidh  tu  tair 
a  dlieanamh  air  an  t-searmoin,  ma  's  aill  leat,  faodaidh 
tu  gaire  dheanarah  rau  'n  t-searraonaich«,  faoda^h  tu 
radh  gu  bheil  e  as  a  chiall,  ma  's  toil  leat,  cha  toir  e 

acliinhasan  duit,  cha  toir  e  casaid  air  bith  a'd' 
aghaidh  a  dh'  ionnsaidh  a  Bhreitheimb  mhoir.  Tha 
do  lochd,  cho  fad  'sa  tha  e  'na  aghaidh-san,  air  a 
mhaitheadh  mu  'm  bheil  e  air  a  chur  an  gniomh  ;  act. 
cuimhnich,  an  teachdaireachd  ris  am  bheil  thusa  cur 
cul  an  diugh,  gur  teachdaireachd  i  o  neach  aig  am 
bheil  gradh  dhuit,  agus  tha  i  air  a  toirt  dhuit 
o  bhilean  neach  aig  am  bheil  gradh  dhuit  cuide- 
achd.  Cuimh^ich  gu  faod  thu  d'anam  a  chluich 
air  falbh  leis  an  diabhul,  gu  faod  thu  gu  mi-churam- 
ach  a  mheas  mar  ni  gun  suim,  ach  tha  aon  neach 
ann,  air  a  chuid  is  higha,  a  tha  durachdach  mu  thim- 
chioll  d'  anam,  agus  neach,  mu'n  d'thainig  e  an  so,  a 
ghleachd  r'a  Dhia  airson  neart  gu  searmonachadh 
dhuit,  agus  neach,  an  uair  a  dh'  fhalbhas  e  a  so,  nach 
di-chuimh>4ìich  iadsan  a  tha  ga  eisdeachd  an  diugh. 
Tha  mi  'g  radh  a  rithis,  an  uair  a  bhios  mo  bhriathra 
gun  eifeachd  's  urrainn  mi  deoir  a  thoirt,  oir  's  iad 
briathran  agus  deuraibh  na  h-airm  leis  am  bheil 
ministh-ean  an  t-soisgeil  a  co-eigneachadh  dhaoine 
gu  teachd  a  steach.  Cha'n'eil  fhios  agad,  agus  tha 
mi  saoilsinn  nach  b'urrainn  thu  chreidsinn,  cho 
iomaguineach  'sa  tha  'n  duine  a  ghairm  Dia  chum 
na  ministreileachd  mu  thimchioll  a  cho-thionail,  agus 
gu  h-araidh  mu  thimchioll  cuid  dhiu.  Chuala  mi 
direach  an  la  roimhe  mu  thimchioll  duin  'og  a  bha 
re  uin'  fhada  a  frithealadh  an  so,  agus  b'e  dochas 
'athar  gu'm  biodh  e  air  a  thoirt  gu  Criosd.  Ach 
fhuair  e'n  eolas  air  ana-creideach,  agus  a  nis  tha  e 
deanamh  dearmaid  air  a  ghnothuch,  agus  a  caitheotlh 
a  bheatha  gach  la  ann  an  slighe  a  pheacaidh.  Chunn- 
aie  mi  aodan  bochd,  glas  -neulach  athar,  cha  d'  iarr 
mi  air  fein  an  sgeul  innseadh  dhomh,  oir  mhothaich 
mi  gu'n  robh  e  a  dusgadh  suas  trioblaid,  agus  a 
fosgladh  lot.  Tha  eagal  orm  gu  bheil  air  uairean 
cinu  liath  dhaoine  maitlie  air  an  toirt  le  bron  do'n 
uaigh.  A  dhaoin'  oga,  cha'n'eil  sibh  ag  urnuigh  air 
'ur  son  fein,  ach  tha  'ur  raathraicheau  a  gleachd  air 
'ur   son.       Cha'n'eii    sibh  a  smuaineachadh    air  'ur 

ji-ananiaibh  fein,  ach  tha  'ur  n-athraiche  fo  iomaguin 
air  'ur  son.  Bha  mi  aig  coinneamhan-urnuigh,  far  an 
cuala  mi  clann  l)he  ag  urnuigh,  agus  cha  b'urrainn 
iad  guidhe  ni  bu  durachdaiche,  no  le  doilghios  bu 
cliruaidhe,  ged  a  bhiodh  gach  aon  fa  leith  dhis'  ag 
iarruidb  slainte  anama  fein.  Agus  nach  iongantach 
gu'm  biomaid-ne  uUamh  gu  neamh  agus  talamh  a 
ghluasad  airson  'ur  slaìnte-sa,  agus  gidheadh  gu'm 
biodh  sibhse  gun  smuain  m'ur  timchioll  fein,  gun 
suim  do  nithibh  ua  siorruidheachd  ? 

A  nis  tionndaidh  mi  car  aon  mhionaid  ri  cuid  de 
na  tha  'n  so.  Tha  cuid  dhibhse  tha  'n  so  'n  'ur  buill 
de  eaglaisean  Criosduidh,  a  tha  deanamh  aidmheil 
air  diadhachd,  ach  mur  'eil  mise  am  mearaehd  d'ur 
taobh,  (agus  bithidh  mi  toilichte  ma  tha,)  cha'n'eil 
'n  'ur  n-aidmheil  ach  a  bhreng.  Cha'n'eil  'ur  caithe- 
beatha  d'  a  reir,  tha  sibh  a  toirt  maslaidh  dhi,  's 
urrainn  sibh  a  bhi  beo  ann  an  sior  dhearmad  air  tigh 
Dhe,  no  theagamh  ann  am  peacaibh  is  miosa  no  sin 
Tha  mi  feoraich  dhibh,  a  mheud  agaibh  's  nach  'eil 
a  deanamh  teagaisg  Dhe  'ur  felanuighir  maiseach, 
am  bheil  sibh  a  sniuaineachadh  gu  faod  sibh  'ur 
n-aodhair  a  ghairm  dhiomsa,  agus  gidheadh  nach 
criothnaich  m'anam  os  'ur  cionn,  agus  nach  guil  mi 
air  'ur  son  an  uaigneas  ?  Tha  mi  'g  radh  a  rithis,  gu 
faod  e  bhi  na  ni  suarach  leatsa  trusgan  d'  aidmheil 
Chriosduidh  a  shalachacih,  ach  tha  e  na  aobbar 
curam  mor  do'n  mhuinntir  fholaichte  aig  Dia,  a  tha 
'g  osnaich,  agus  a'  glaodhach,  agus  a'  gearan,  airson 
aingidheachd  luchd-aidmheil  Shioin. 

A  nis  am  bheil  ni  air  bith  tuilleadh  is  urrainn  am 
ministir  a  dlieanamh  ach  gul  agus  urnuigh.  Tha. 
tha  aon  ni  eile  ann.  Thug  Dia  d'a  sheirbhisich,  cha 
'n  e  cumhachd  gu  daoine  ath-ghineamhuinn,  ach 
thug  e  dhaibh  ni-eigin  faisg  air.  Tha  e  eu-comasach 
do  dhuin'  air  bith  a  choimhears^iach  ath-ghineamh- 
uinn  ;  agus  gidheadh,  cionnus  a  tha  daoine  air  atn 
breith  do  Dhia  ?  Nach  eil  an  t-Abstol  ag  radh  mu 
l>eithid  sud  de  neacb    gu'n  roÌ^h    e  aii'  a   ghintinn 

leis-san  'na  gheimhlibli  ?  A  nis  tha  cumhaclid 
air  a  bhuil-eachadh  air  a  mhiidstir  le  Dia,  chum  a 
bid  air  a  mheas  araon  'na  'athair  agus  'na  mhathair 
dhaibhsan  a  tha  air  am  breith  do  l)hia ;  oii'  thubh- 
airt  an  t-Abstol  gu  robh  e  ri  saothair  airson  anam- 
aibh  gus  am  biodh  Criosd  air  a  dhealbh  annta.  Ciod 
is  urrainn  sinn  a  dlieanamh  ma  ta  ?  '8  urrainn  sinn  a 
nis  a  chuis  a  leigeadh  a  dh'  ionnsuidh  an  Spioraid. 
Tha  fhios  agam  gu'n  do  shearmonaich  mi  an  soisgeul, 
gu'n  do  shearmonaich  mi  e  gu  durachdach,  tha  mi 
gairm  air  mo  Mhaiglistir  gu'n  coimhlionadh  e  a 
ghealladh  fein.  l'liubhairt  e  "  Cha  phill  e  'm  ionn- 
suidh  gun  bhuil,"  agus  cha  phill.  'S  ann  'na  lamhan- 
san  a  tha  e,  cha  'n  ann  a'm'  lamhan-sa.  Cha  'n 
urrainn  mise  'ur  co-eigneachadh,  ach  0  Spioraid 
Dhe,  aig  am  bheil  iuchair  a  chridhe,  's  urrainn  thusa 
co-eigneachadh.  An  d'  thug  tliu  riamh  fainear  anns 
a  chaibdeal  sin  de  'n  Taisbeanadh  far  am  bheil  e  'g 
radh  "  Feuch  tha  mi  'm  sheasamh  aig  an  dorus  agus 
a  bualadh,"  gu  blieil  an  ti  ceudna  air  a  chur  fa'r 
comhair  mar  an  ti  aig  am  bheil  iuchair  Dhaibhidh  ? 
Mar  sin,  mur  dean  bualadh  an  gnothuch,  tha  'n 
inchair  aige,  agus  's  urrainn  e  teachd  a  steach,  agus 
thig  e  steach.  A  nis  mur  buadhaich  bualadli 
miuistir  durachdach  oirbh  an  diugh,  tha  ann  fathast 
ibsgiadh  diomliair  a  chridlie  leis  an  Spiorad,  ionnus 
gu  'm  bi  sibh  air  'ur  co-eigneachadh. 

Mheas  mi  e  'na  dhleasnas  orm  saoithreachadh 
ruibh  mar  gu  'm  b'eigin  domhsa  a  dheanamh,  a  nis 
tha  mi  'ga  thilgeadh  ann  an  lamhan  mo  Mhaighstir. 
Cha  'n  urrainn  gur  i  thoil-san  gu'n  saoithricheamaid, 
agus  gun  chlann  spioradail  a  bhreith.  Tha  chuis 
maille  ris-san,  's  esan  maighstù*  a  chridhe,  agus 
nochdaidh  an  la  gu'n  d'  thainig  cuid  dhibhse  gu  bhi  'n 
'ur  braiglidcanaich  thoileach  do  losa,  an  Ti  uile- 
bhuadhach,  air  dlmibh  a  bhi  air  'ur  co-eigneachadh  le 
gras  ard-uachdranach,  agus  gu'n  do  chrom  sibh  'ur 
cridheachan  dha  troimh  shearmoin  an  la  an  diugh. 

